आलोक नाथ (मानव गोहिल) शादीशुदा है और उसकी एक बेटी है. वह एक सुकूनदायक जिंदगी व्यतीत कर रहा है.एक परफेक्ट जॉब, खुशहाल शादीशुदा जिंदगी सबकुछ है उसके पास, जिसकी हर कोई चाहत रखता है. हालांकि एक चीज ऐसी है, जो उसे हमेशा खटकती है. उसकी पत्नी नंदिनी (परिवा प्रणति) भोजन अच्छा नहीं बना सकती. नंदिनी के पिता (अनंग देसाई) का अपना खुद का वेजीटेबल फार्म है और वे लौकी उगाते हैं. अपनी बेटी से अत्यधिक प्रेम करने वाला पिता उसके घर हर बार ढेर सारी लौकी लेकर जाता है. नंदिनी, जोकि एक बुरी कुक है, आलोक के लिए हर दिन लौकी पकाती है, उसे यह लगता है कि आलोक को लौकी पसंद है. दूसरी ओर आलोक बिना किसी शिकायत के सब्जी खा लेता है, क्योंकि वह उसकी भावनाओं को ठेस नहीं पहुंचाना चाहता.